**Să celebrăm iubirea**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubito, haide astăzi să celebrăm iubirea

Ce ne-a unit destinul și ne-a făcut un trup –

Alăturea de tine eu mi-am găsit menirea

Iar sentimentul unic mă face să erup

De parcă-aș fi un june, dar tâmplele-s cărunte

Iar sufletul e mare de când te-am cunoscut –

Trăim drăgălășenii mai mari sau mai mărunte

Doar plictiseala este ceva necunoscut.

Să facem o plimbare în parcul tinereții,

Să ne revigoreze parfum de trandafir,

Mergând desculți prin iarbă în roua dimineții,

Ne mângâie obrazul o boare de zefir.

Să depănăm cu drag suave amintiri

Despre iubirea noastră și tot ce ne-a unit,

Să retrăim întregul în trup și în simțiri –

Cu fiecare clipă de când ne-am întâlnit.

Chiar dacă senectutea ne mai crează piedici,

În suflete iubirea este la fel de trează –

Și-atuncea când iubirea ai cui să o dedici,

Simți inima din piept cum tânără vibrează!